google/wiki40b huggingface dataset:
Trollmannens hatt

Handling

Boken utspiller seg i noen sommermåneder og innledes med att Mummitrollet finner en hatt, som viser seg å ha magiske egenskaper. Alt som plaseres i hatten forvandles, noe som leder til merkverdigheter og forvekslinger. Et eggeskall som blir lagt i hatten forvandles til fem skyer som Mummitrollet og hans venner svever rundt på. Neste dag har skyene forsvunnet og ingen vet hvor de kom fra. Mens de leker gjemsel bruker Mummitrollet hatten som et gjemmested; han forvandles til et motbydelig vesen og ingen av hans venner kjenner han igjen.
Efter å ha forstått hattens egenskaper og brukt den til å forvandle en del saker, bestemmer mummifamilien for å kvitte seg med den, så de kaster den i elva. Senere den dagen henter Mummitrollet og Snusmumrikken hatten, og gjemmer den i en grotte ved havet. Mummifamilien reiser til Hattifnattenes øy i en båt de finner, og Mummihuset forvandles til en jungel når Mummimamma ved et uhell slipper en bukett med rosa stauder i hatten. I løpet av natten visner jungelen og de døde vekstene brukes som ved.
Tufsla og Vifsla kommer til dalen bærende på en stor koffert som inneholder Kongerubinen, som de stjal fra Hufsa. Etterhvert går Hufsa med på å bytte rubinen mot Trollmannens hatt. 
Mummifamilien ordner til en fest for å feire at de har funnet igjen Mummimammas veske. Under festen kommer Trollmannen (med en ny hatt), og krever Kongerubinen, men Tufsla og Vifsla nekter å gi den fra seg. For å muntre opp seg selv gir Trollmannen alle på festen ett ønske. Tufsla og Vifsla ønsker seg en eksakt kopi av rubinen som de gir til han - Dronningsmaragden.

Tolkning

Sonja Hagemann skriver at «det slynger seg som et ledemotiv gjennom boken at gleden over tingenes skjønnhet er dypere og varigere enn eiergleden.»
Boel Westin peker på at undergangsstemningene fra den forrige boken (Kometen kommer) er borte, og at boken preges av livslyst og lengsel. Westin peker også på forholdet mellom skjønnhetsglede og eierglede, og dertil på magiske forvandlinger og kjærlighetens kraft.
La Chingada

La Chingada er et område i kommunen Perote i den meksikanske delstaten Veracruz. La Chingada har 5 innbyggere.
På meksikansk-spansk betyr uttrykket «vete a la chingada» (bokstavelig «dra til la chingada») tilnærma det samme som det norske «dra til helvete». Imidlertid er det stedsnavnet som har tatt navnet sitt etter uttrykket, og ikke motsatt.
Independence kullkraftverk

Independence kullkraftverk er et kombinert oljekraftverk og gasskraftverk utenfor Newark i delstaten Arkansas i USA. Det har en installert produksjonskapasitet på 1600 MW, fordelt på 2 turbiner. Dette er et delstatens største kraftverk målt etter effekt. Anlegget ble påbegynt omkring 1999 og stod ferdig i 2007. Brenselkilden er høyverdig kull fra Wyoming.
Anleggets største eier er energi-kooperativet Arkansas Electric. Totale CO2-utslipp fra anlegget i 2006 var 12,4851 mill. tonn.
Valsfjorden

Valsfjorden er en fjordarm av Tarvafjorden i Bjugn kommune i Trøndelag. Fjorden strekker seg 5 kilometer nordøstover til Oksvoll i bunnen av fjorden. Fjorden har innløp mellom Hellesvika i sør og Valsneset i nord. Valsholmene ligger midt i innløpet. Grenda Val, som fjorden er oppkalt etter ligger rett nord for Dynnvika som ligger innerst i fjorden. Rett utenfor Dynnvika ligger Krinsholmen.
Fylkesvei 721 går langs fjordbotnen ved Dynnvika.
Coelocorynus decellei

Utseende

En middelsstor (ca. 15 millimeter), avlang, nokså blank, brunrød til svart gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader.

Levevis

Disse artene lever i fjellområder. Larvene utvikler seg inne i døde, mosekledte trestammer, både stående og liggende.

Utbredelse

Arten er kjent fra Rwanda.
Kinaros

Beskrivelse

Kinaros tilhører en gruppe på seks små øyer og flere holmer som ligger mellom de dodekanesiske øyene Leros og Kalymnos i øst og kykladisk øya Amorgos i vest. I sør ligger Astypalia, også en del Dodekanesene. Foruten Kinaros ligger det i denne øygruppen i vest Plaka, Glaros, Mavra og i øst Levitha.
På sørsiden av øya er det noen dype, fjordlignende bukter som tilbyr en naturlig ankerplasser med beskyttelse mot nordlige vinder for båter og skip. Vestsiden har bratte, utilgjengelige fjellskråninger. Den typiske planter som dominerer landskapet er de lave buskvekstene maki (macchia) og garriga (frygana).

Verneområde

Kinaros er en del av Natura 2000, et miljønettverk innen EU som skal beskytte og bevare biologisk mangfold, for område GM 4220012 (Nordlige Amorgos, Kinaros, Levitha, Mavria og Glaros; Βόρεια Αμοργός και Κύναρο, Λέβιθα, Μαυριά και Γλάρος). Årsaken er tilstedeværelsen av munkesel, skilpaddearten Mauremys caspica og ormarten Elaphe quatuorlineata. Det er også klassifisert som et viktig fugleområde (Important Bird Area, IBA) med blant annet eleonorafalk og middelhavsmåke.
Joël Bats

Landslaget

Han deltok i flere internasjonale turneringer for Frankrike. Han ble europamester i fotball i 1984.
Francesco Petrarca

Bakgrunn

Petrarca ble født i Arezzo. Familien hadde bodd i Firenze, men hans far, Ser Petracco, ble som tilhenger av paven forvist fra byen i 1302 og reiste til Arezzo. Petrarcas første år ble tilbragt i Valdarno, hvor familien hadde sitt opphav. I 1310 flyttet de til Pisa, og deretter til Avignon, hvor paven hadde tilhold i denne perioden.

Utdannelse, karriere

Hans far ønsket en karriere innen jus, og sendte ham til Montpellier og Bologna for å studere. Petrarca mislikte faget, og etter farens død i 1323 vendte han tilbake til Avignon. Han mottok der de de lavere vielser, kirkelige ordinasjoner som innledet veien til prestevielsen, og som også gjorde at han kunne ha kirkelige embeter uten at han ble bundet av for mange plikter.
Petrarca valgte seg kirkefaderen Augustin som forbilde og forsøkte å etterfølge hans eksempel i sin egen livsførsel. Da faren døde, kom Petrarca i finansiell knipe.
I Avignon og traff han Laura, en kvinne som skulle inspirere flere av hans verker. Forholdet mellom dem var platonisk, men det er tydelig at det var en sterk pasjon.
Omkring 1330 begynte Petrarca å reise, og i 1333 dro han gjennom Nord-Frankrike og Tyskland. I januar 1337 kom han, etter et kort opphold i Avignon, til Roma for første gang. Han reiste sammen med noen medlemmer av Colonnafamilien, som han en tid hadde vært nært knyttet til.
Påskesøndag 1341 ble han hyllet som poet og historiker i Roma, og ble kronet i en offentlig seremoni på Kapitol. Han møtte på denne tiden Cola di Rienzo, og de to ble nære venner. I 1347 skrev Petrarca et dikt som hyllet statsmannen som gjenopprettet av den romerske republikk. Da pavehoffet flyttet tilbake til Roma i 1367 var Petrarca henrykt over at byen igjen var kirkens sentrum.
Et annet viktig vennskap som oppsto på denne tiden var med Giovanni Boccaccio. De to studerte en tid sammen under Leo Pilatus i Venezia, med fokus på antikkens greske litteratur og kultur. De to hadde begge et sterkt ønske om å spre humanismens idéer.

Verker

Petrarca var en dyktig forsker, med bred kunnskap. Han skrev ned mye i sine latinske skrifter, som utgjør hoveddelen av hans produksjon. De fremste verkene er:
Althea Reinhardt

Klubb

Reinhardt har spilt for Horbelev, Roskilde og Nykøbing Falster, før hun i 2016 signerte for Odense.

Landslag

7. oktober 2016 debuterte Reinhardt for det danske rekruttlandslaget mot Norge under Golden League.
Reinhardt fikk sin mesterskapsdebut under Håndball-EM 2016 i Sverige, ettersom Rikke Poulsen var skadet.
Strongylophthalmyiidae

Utseende

Små (3,5 - 5,5 mm lange), slanke, svarte fluer, beina er gulaktige. 
Hodet er rundt med store, runde fasettøyne. I den brede pannen sitter tre små punktøyne (ocelli). Langs innerkanten av hvert fasettøye er det fire kraftige børster, det er også et par børster ved punktøynene og et par i bakhodet, bak punktøynene. Antennene er små, runde, med en temmelig kraftig, hårete antennebørste (arista). 
Kroppen er lang og slank og noe flattrykt, med tett hårkledning og ganske små børster. Vingene er av normal størrelse og form, fremkanten (costa) har ett tydelig brudd. Beina er lange og tynne, gulaktige. Bakkroppen er langt tilspisset hos hunnene. 
Larvene er slanke, på undersiden av bakkroppen er det piggete felt som hjelper dem å få feste til underlaget.

Levevis

Lite er kjent om denne familiens levevis, men de er skogsinsekter. Hos i alle fall noen arter utvikler, larvene seg i fuktig, død ved. 
Strongylophthalmyiidae gjennomgår en fullstendig forvandling, med et puppestadium.
Striptease

Striptease (kalles også stripping) er en form for erotisk underholdning, ofte i form av dans, ofte akkompagnert av musikk.
Betalte utøvere opptrer blant annet på strippeklubber og andre skjenkesteder(nattklubber, barer, puber) og i private lukkede selskaper. Det kan foregå på en scene, eller utøveren kan utføre en dans for et enkelt publikumsmedlem mot ekstrabetaling.
En del utøvere benytter en vertikal svingstang (som har de samme egenskapene som stolpene som benyttes i «poledancing»). Stangen er montert loddrett på en scene og gir utøveren mulighet til å utføre til dels akrobatiske øvelser. 
Flertallet av profesjonelle utøvere er kvinner.

Terminologi

I dagligtale så er en «stripper», en utøver (mann eller kvinne) som får betaling for å opptre. (Ordet «stripperske» eksisterer.)
Coelocybinae

Utseende

Små til middelsstore (opptil 5 millimeter), mer eller mindre mørkbrune snyltevepser. Kroppen er fint hårete.

Levevis

Gruppen er parasitoider og i alle fall de søramerikanske artene er knyttet til galler på sørbøk (Nothofagus).

Utbredelse

Gruppen lever i Sør-Amerika og Australia.
Albisu

Transport

Ruta 31 forbinder Albisu med Salto by og Tacuarembó.
Toten prosti

Toten prosti er et prosti i Hamar bispedømme. Gjøvik er prostesete.

Historikk

Toten prosti (med Land) og Valdres prosti ble opprettet i 1853 ved delingen av Toten og Valdres prosti, iflg. kgl.res. 30.11.1852,
Neidenfjorden

Neidenfjorden (nordsamisk: Njávdámvuonna; kvensk og finsk: Näätämönvuono) er en delfjord av Kjøfjorden, en fjordarm av Varangerfjorden i Sør-Varanger kommune i Finnmark. Fjorden har innløp mellom Braselvneset i vest og Buholmen i øst og strekker seg 6,5 kilometer sørvestover til starten på Munkefjorden i enden av fjorden.
Det ligger enkelte gårdsbruk på begge sider av fjorden, men primært på østsiden der blant annet den lille grenden Stonga ligger. Fjorden ender i sør ved munningen til Neidenelva som munner ut på vestsida ved Mikkelsnes. 
E6 går langs østsiden av fjorden.
Bjørnstadskipet

Bjørnstadskipet er en meget kjent helleristning og er enestående i sitt slag. Den består av en stor og to mindre skipsristninger. Blant helleristningenes motivverden fra bronsealderen (ca. 1000 år f. Kr.) er bilder av skip en fremtredende figurtype i flere varianter. Bjørnstadskipet er på sin loddrette bergvegg monumental. Den store ristningen er ca. 4 x 1,5 meter, og er trolig Nord-Europas største skipsristning. De to små figurene er ca. en meter lange.  
Bjørnstadskipet ligger på gården Bjørnstad, derav navnet Bjørnstadskipet. Selve lokaliseringen på Bjørnstad gård kalles for Pyntelunden ved Haugeveien, fylkesvei 583 gjennom Skjeberg, ca. 3.5 km fra Hafslund kirke. Avkjøring til parkeringsplass er skiltet. Feltet har Riksantikvarens ID nr. 11145.
GT-Sara på farten

GT-Sara på farten med Full Rulle er et musikkalbum med GT-Sara & Full Rulle (m/venner), utgitt i 2007. Dette er hennes første album, og ble utgitt etter at GT-Sara (Gerd Thoreid) var fylt 83 år. 
GT-Sara på farten med Full Rulle ble godt mottatt av kritikere og fikk seks på terningen og førstesideoppslag i Romerikes Blad. 
Albumet lå lenge blant toppene på VG-lista. «Ballongvisa» gikk til topps på Norsktoppen og figurerte på Norsktopplista i 6 uker. Albumet ble spilt inn i Tuft Studio i løpet av 2006 og 2007. Under en feiring av GT-Saras 80-årsdag uttrykte jubilanten et ønske om å få spille inn en CD. Etter en  dugnad av musikere og andre ble GT-Sara Norges eldste platedebutant noensinne.
Tinkhamia

Utseende

Gyaritini er nokså små (sjelden over 10 millimeter), brunspraglete trebukker. Antennene er omtrent så lange som kroppen, ofte med lange hår.

Utbredelse

Artene i denne slekten lever i det sørlige Kina.
NBAs 50 beste spillere

NBAs 50 beste spillere eller National Basketball Associations 50 beste spillere var en liste over NBAs 50 beste spillere gjennom tidene som ble publisert 29. oktober 1996 på Grand Hyatt Hotel i New York City av David Stern. Listen ble valgt i forbindelse av NBAs 50-årsjubileum, og det var kun tidligere NBA-spillere og mediepersonligheter som stemte.
Fuzz

Fuzz AS er et regionalt filmfond, opprettet i 2006 og heleid av Bergen kommune, som finansierer driften av selskapet sammen med fylkeskommunene på Vestlandet; Hordaland, Sogn og Fjordane og Møre og Romsdal. Fuzz AS toppfinansierer kinofilmer (spillefilmer og kinodokumentarer), tv-serier og videospill med både privat og offentlig kapital.
Styreleder i Fuzz AS er Tom Remlov (også teatersjef på Riksteatret). Styrets nestleder er Tonje Trandum Woll (Head of Procurement Drilling & Completion i Statoil, og i styret representant for Fondet av 1949 for Bergens handelsstand). Øvrige styremedlemmer er Åsmund Bjørndal Heen (leder Treasury og Kapitalforvaltning i Sparebanken Vest), Elisabeth Halvorsen (direktør på Bergen Kino), og Thorstein Leif Selvik (finansrådgiver og partner i Artesia Capital DA).
Fuzz AS´ administrasjon består av daglig leder Lars Leegaard Marøy og økonomi- og administrasjonssjef Olav Mellgren. Fondets formål er å generere aktivitet i film og videospillbransjen på Vestlandet, samt avkastning til fondets investorer. Administrasjonen innstiller, og styret beslutter saker som omhandler investering av fondets kapital, hvor fondets regelverk legges til grunn.
NSB type 72

Historikk

De første togsettene ble bestilt i 1999 og ble levert til Drammen havn i 2002 med lasteskip fra Italia. De fire første togsettene kom i drift på Jærbanen i november 2002. Togtypen hadde noen barnesykdommer, men har vist seg betydelig mer vellykket enn f.eks. trikketypen SL-95 fra samme leverandør – bl.a. ved at de er mer driftssikre og forholdsvis støysvake. Da NSB etter hvert fikk behov for flere tog, vedtok styret i 2008 heller å satse på Stadler FLIRT.
27. mars 2006 ble det siste Type 72-settet levert til NSB.
Prestegårdsskogen naturreservat

Prestegårdsskogen naturreservat er et naturreservat i Steigen. Prestegårdsskogen er stort sett en hasselskog, og bortsett fra noen få mindre skoger er denne den nordligste sådane kjent. Det finnes også andre sørlige kravstore arter, for eksempel skogvikke som også er den nordligste bestanden kjent. Området ble vernet i 2000, og har et areal på 276 dekar.
NTNUI Studenterhytta

Studenterhytta i Trondheim, bygget 1913, ligger i Bymarka, nærmere bestemt ved Gråkallen, ikke langt fra Skistua. Studenterhytta er eid av NTNUI og driftes av hyttestyret som blir valgt på NTNUIs generalforsamling. Det er ansatt én kokk ved hytta, denne ansatte utgjør sammen med hyttestyret vertskapet.

Historie

Studenterhytta ble bygd i 1913, av Norges tekniske høgskoles idrettsforening. Den har blitt ombygd flere ganger siden. De viktigste er bygging av østfløyen i 1923, badstue i kjelleren i 1938, vertskapsbolig og ombygging av østfløyen i 1968, garderobeanlegg i kjelleren 1982–1994 og oppussing av kjøkkenet i 2000. Ombyggingene og oppgraderingene av hytta ble ikke like godt mottatt av alle studenter, noe som medvirket til byggingen av de første NTNUI-koiene.
Fra starten har Studenterhytta og byggeprosjektene vært finansiert ved lån og gaver. De siste ombyggingene har vært støttet av SiT og Norges teknisk-naturvitenskapelige universitet. Fra 1991 har hytta også fått driftsstøtte gjennom semesteravgiften.
Studenterhytta har siden 1920 hatt ansatt vertskap. De som har arbeidet lengst på hytta er familien Juberg (1922–1945), ekteparet Andbjørg og John-Edward Jameson (1953–1983) og ekteparet Per og Gerd-Eva Krangnes (1991–2010). Vegen inn til hytta er forøvrig oppkalt etter Andbjørg Jameson.

Hytta i moderne tid

I dag brukes Studenterhytta av studenter som ønsker en pause fra bylivet, som utgangspunkt for langrenn og orientering og som spisested. Hver tirsdag og onsdag går det buss for medlemmer av NTNUI som skal opp til hytta for å trene. Lørdag og søndag serveres det middag. Garderobeanlegget er tilgjengelig alle dager, og det er mulig å overnatte på hytta i helgene. Alle studenter i Trondheim har adgang til hytta.
Studenterhytta arrangerer også flere fester og temakvelder i løpet av året. De viktigste er gourmetaften, øl og spekemat, julegildet, badstuefesten og hyttestyrets skirenn. Studentforeninger i Trondheim kan også leie hytta for egne fester. Dette gjøres ofte av de større gruppene i NTNUI og av linjeforeninger ved NTNU. Hytta har skjenkebevilling.
Fjærfly

Utseende

Et middelsstort (vingespenn 38 – 45 mm), gråbrunt nattfly. Hannen har smalt fjærformede antenner. Forvingens midtfelt er noe mørkere enn resten av vingen, med lysgrå nyre- og ringmerker og et kort, tykt, svart tappmerke rett bak ringmerket. Bølgelinjen, som går langs vingens ytterkant, er utydelig men markert av 3-5 svarte, trekantede flekker. Bakvingen er grå.

Levevis

Arten lever i åpne områder, særlig på kalkrik grunn. Larvene lever på ulike gras, særlig rapp (Poa spp.).

Utbredelse

I Norge er den bare funnet én gang, i Skien i Telemark i 1991.
Shopian (distrikt)

Demografi

Ved folketellingen i 2011 var det 265 960 innbyggere i distriktet, mot 211 332 i 2001. Den urbane befolkningen utgjør 5,62 % av befolkningen.
Barn i alderen 0 til 6 år utgjorde 15,14 % i 2011. Antallet jenter i den alderen per tusen gutter var 883.
Ringnes Park

Ringnes Park er et eiendomsutviklingsprosjekt i Oslo hvor den gamle tomta til Ringnes bryggeri på Grünerløkka er gjort om til boliger og moderne næringsbygg. Ringnes Park inneholder blant annet matbutikk, treningssenter, barnehage, frisørsalong og jernvarehandel. Kvartalet er avgrenset av Toftes gate (Oslo) i øst, Sannergata (Oslo) i sør, Thorvald Meyers gate (Oslo) i vest, og Biermanns gate (Oslo) i nord. Dermed ligger den akkurat innenfor Bydel Sagene.
Byggherrer er Orkla eiendom og Macama Invest.
Digitalt bakkenett

Et digitalt bakkenett for fjernsyn kringkaster digitale signaler fra antenner plassert på fjelltopper, i høye master og andre hensiktsmessige posisjoner. Hovedformålet med et slikt nett er å overføre fjernsynskanaler, men nettet kan også overføre annet innhold, for eksempel radiokanaler, elektronisk programguide (EPG) og «supertekst-TV» med tekst, lyd og bilde.
Det finnes flere standarder for digitalt bakkebasert fjernsyn: den europeiske DVB-T-standarden, den nordamerikanske ATSC-standarden og ISDB-T-standarden som brukes i Japan.

Andre teknologier

Digitalt bakkebasert fjernsyn er en av flere konkurrerende og/eller kompletterende teknologier for digital-TV. Andre teknologier er Digitalisert kabel-TV, Satellitt-TV og IPTV.

Digitalt bakkenett i Norge

I Norge er det digitale bakkenettet bygget ut og driftet av Norges Televisjon (NTV), som er tildelt konsesjon for perioden 1. juni 2006 til 1. juni 2021. NRK og RiksTV leier sendekapasitet av NTV. Det digitale bakkenettet ble bygget ut med tre signalpakker. Fra og med sommeren 2010 ble det utvidet til fem signalpakker. Fra høsten 2019 ble antall signalpakker redusert til fire.
Det digitale bakkenettet ble åpnet i Rogaland i september 2007, og i desember 2008 var nettet åpnet i hele Norge. I slutten av 2009 ble det gamle analoge sendenettet for NRK og TV 2 faset ut over hele landet og erstattet med det digitale nettet. Per mars 2009 bestod sendernettet av 45 hovedsendere og 388 mindre sendere.
Den delen av det analoge bakkenettet som er bygd ut for TV 2, vil bli bygd ut for det digitale bakkenett. Sendepunkter som bare sender NRK1, vil ikke bli bygd ut. De som mottar signaler fra disse, må bruke konkurrerende teknologier for å kunne se fjernsyn etter at det analoge bakkenettet er slukket. I området der boende likevel ikke kan motta signaler fra noen av teknologiene, vil det bygges ut et såkalt satellittskyggenett. Det er Norkring og Paneda (på oppdrag av NTV) som bygger ut satellittskyggenettet,som rommer hele NRK sitt tilbud. Mot betaling kan Paneda tilby TV 2 og TVNorge i noen av sine satellitteskyggeområder.
Bakkenettet i Norge består av 430 hovedsendere, som dekker nær 98 % av husstandene og 87 % av fritidsboliger og hytter. Dessuten er det satt opp 531 satellittskyggesendere, for å sikre dekning for de 14 000 personene som bor i områder som verken kan ta inn digital-TV-signaler via satellitt eller kabel. Norges Televisjon har utarbeidet et dekningskart som viser nærmeste sender for selvvalgt sted i Norge.
French Open 2007

French Open 2007 ble spilt på Roland Garros-stadion i Paris mellom 27. mai og 10. juni. French Open er en Grand Slam-turnering i tennis på grus. Rafael Nadal fra Spania vant singleturneringen for herrer for tredje året på rad og det samme gjorde belgiske Justine Henin i dameturneringen. Damedoublen ble vunnet av Mara Santangelo og Alicia Molik.
Ronnie Baker

Før 2017

Baker kom på sjuendeplass på 4 x 100 meter og 4 x 400 meter stafett i NCAA-mesterskapet i friidrett 2013, med Texas Christian University, og han kom på femteplass på 400 meter i Big 12 Championships. Han kom på fjerdeplass på 400 meter i Big 12 Championships 2014, med ny personlig rekord på 46,18. I 2015 kom han på andreplass på 60 meter i Big 12 Indoor Championships, og han vant 60 meter i NCAA-mesterskapet innendørs. Han deltok i Big 12 Championships 2015, og kom der på tredjeplass på 100 meter. I Sommeruniversiaden 2015 kom han på fjerdeplass på 100 meter, og USA ble diskvalifisert på 4 x 400 meter for feil veksling, og fullførte ikke 4 x 100 meter stafett. 
Han vant 60 meter i NCAA-mesterskapet innendørs i 2016, for andre år på rad.

2017

I innendørssesongen 2017 vant han 60 meter under USA-mesterskapet i friidrett innendørs 2017. Utendørs deltok han i USA-mesterskapet i friidrett 2017, og løp på 10,02 i innledningsheatet, men ble slått ut i semifinalen. 
I mai deltok han i Stafett-VM i friidrett 2017 (IAAF World Relays), og deltok der på USAs lag som vant 4 x 100 meter stafett. Han deltok på 100 meter i Diamond League 2017, og vant Prefontaine Classic. Han fikk til sammen 10 poeng i kvalifiseringsstevnene, og ble med det kvalifisert til finalen, der han kom på tredjeplass.

2018

I USA-mesterskapet i friidrett innendørs 2018 fikk han sølv på 60 meter, med ny personlig rekord på 6,40 sekunder, bak Christian Coleman. Han deltok i VM i friidrett innendørs 2018, og fikk der bronse på 60 meter. 
Han vant 100 meter under Jamaica International Invitational 2018, og forbedret sin personlige rekord på 100 meter til 9,93 da han vant Golden Gala 2018, og fikk sølv på 60 meter under USA-mesterskapet i friidrett 2018. Den 30. juni forbedret han sin personlige rekord på 100 meter til 9,88 da han vant Meeting de Paris.
Simbelmynë

Simbelmynë er i J.R.R. Tolkiens fiktive verden Midgard en blomst. Den var hvit og vokste i Rohan, på gravene hvor de døde Kongene av Rohan var begravd utenfor Edoras. Blomsten er skapt av Tolkien til bruk i hans litterære trilogi Ringenes herre. Blomsten er som oftest omtalt ved navnet Evindelminn, i stedet for det alviske navnet Simbelmynë. Det er sagt at blomsten vokste året rundt, og at de vokste hvitest og tettest på gravhaugen til Helm Hammerhand. Dette anses som et bevis på at han var den største av alle kongene som Rohan hadde hatt.
Hechinoschema

Utseende

Middelsstore, avlange, brunspraglete trebukker. Hannen har svært lange antenner.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia (India, Bangladesh og Vietnam).